У 1897 г. саветам Варшаўскага ўніверсітэта быў выбраны экстраардінарным прафесарам кафедры афтальмалогіі. У 1900 г. пераведзены ў Пецярбург на пасаду клінічнага прафесара Мікалаеўскага ваеннага шпіталю. Адначасова ўзначальваў кафедру афтальмалогіі ў Пецярбургскім клінічным інстытуце. У хуткім часе быў прызначаны таксама дырэктарам Пецярбургскай вочнай лячэбніцы ведамства ўстаноў імператрыцы Марыі, дзе працаваў да апошніх дзён свайго жыцця. Дзякуючы яго хірургічнай аперацыі і лячэнню, быў вернуты зрок выбітнаму расійкаму вучонаму Дз. І. Мендзялееву. Удасканаліў шэраг афтальмалагічных аперацый. Пакінуў запавет пахаваць яго на роднай Быхаўшчыне. У 1964 г. на магіле Е. В. Касценіча ў в. Чырвоны Асавец пастаўлены абеліск.

Нарадзіўся 19 лістапада 1887 г. у сям'і мінскіх мяшчан Ігната Ігнатавіча і Юзэфы Фёдараўны Мазуркевічаў ва ўрочышчы Падкрыжыкі маёнтка Целякова. Хрысцілі хлопчыка праз 10 дзён у Свята-Пакроўскай царкве вёскі Целякова (цяпер — в. Уздзенскага раёна Мінскай вобл.). Меў малодшых сясцёр Эмілію і Анастасію (памерлі ў дзяцінстве), брата Антона. Пасля смерці бацькі Язэп быў аддадзены на вучобу ў Багушэвіцкую настаўніцкую школу, дзе вучыўся за кошт мецэнацкай стыпендыі канцлера Філіпава. У 1904 г. пачаў настаўнічаць у школе граматы на Ігуменшчыне, а з 1906 г. атрымаўшы экстэрнам званне настаўніка пачатковай школы да 1915 г. працаваў у Навагрудскім павеце. У 1915—1918 гг. быў загадчыкам Бежанскай франтавой перасоўнай школы № 5 каля Баранавіч. У час нямецкай акупацыі Беларусі (1918—1919 гг.) настаўнічаў у Камышынскім павеце Саратаўскай губерні. У час польскай акупацыі Беларусі працаваў у прыватнай школе ў в. Лысіца пры станцыі Замір'е ў Наваградскім ваяводстве, дзе прымаў удзел у падпольным і партызанскім руху. У 1921 г. быў арыштаваны польскай дэфензівай і зняволены ў Баранавіцкай турме. 1 сакавіка гэтага ж года ўцёк з турмы, пасля чаго настаўнічаў на Случчыне.

Свабода перамяшчэння і выбару месца жыхарства — права чалавека бесперашкодна перамяшчацца па тэрыторыі краіны, выбіраць сваё месца жыхарства і знаходжання, пакідаць краіну і вяртацца ў яе. З'яўляецца адным з асноўных асабістых правоў чалавека і ўключана ва Усеагульную дэкларацыю правоў чалавека, прынятую Генеральнай Асамблеяй ААН у 1948 годзе. Звычайна гэта свабода ў поўнай меры падаецца толькі грамадзянам краіны, а на перамяшчэнне замежных грамадзян могуць накладвацца розныя абмежаванні.

У сезоне 2015 БАТЭ здолеў трэці раз стаць уладальнікам Кубка Беларусі, у фінале перайграўшы салігорскі «Шахцёр» з лікам 4:1. У чэмпіянаце клуб таксама не меў праблем, амаль ад пачатку сезону значна адарваўшыся ад канкурэнтаў і за чатыры туры да фінішу гарантаваўшы чарговае чэмпіёнства. Барысаўская серыя без паражэнняў у чэмпіянаце, якая была пачата ў папярэднім сезоне, была спынена толькі ў 15-м туры мінскім «Дынама» (0:1), такім чынам склала 45 матчаў.

Насельніцтва складае 1162 чалавек (2008 г.), шчыльнасць насельніцтва складае 318 чал./км². Займае плошчу 4 км². Паштовы індэкс — 24060. Тэлефонны код — 035.